Diari Oficial de la Generalitat Valenciana


Sumari del DOGV 7483, del 11-03-2015 (2015/2158)

Convocatòria per a la provisió de diverses places de caràcter temporal.
-----------------------------------------------------------------------

### Dades del document

Número de DOGV
:   7483

Data del DOGV
:   11-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/2158


Data del document
:   06-03-2015

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la provisió de diverses places de caràcter temporal. [2015/2158]  
En la pàgina web de Vaersa, Valenciana d'Aprofitament Energètic de Residus, SA, www.vaersa.com, apareixen íntegrament publicades les bases de la convocatòria per a la provisió de les següents places de caràcter temporal:  
- Un capatàs i tres peons per a la brigada de biodiversitat de la zona de Morella, en la província de Castelló, com a personal temporal adscrit a la comanda de gestió d'obres de conservació d'Espais Natura 2000, cofinançada pel Fons Europeu Agrícola de Desenvolupament Rural (Feader).  
- Dos oficials de primera d'obra i dos peons d'obra per a la zona de Chelva per a l'execució de diverses obres en l'àmbit del medi ambient en la província de València.  
El personal laboral temporal a dalt esmentat estarà adscrit a diverses comandes de gestió, l'execució de les quals s'ha encarregat a la societat mercantil Vaersa, que té la consideració de mitjà propi instrumental i servei tècnic de la Generalitat.  
La documentació acreditativa dels mèrits al·legats en el curriculum vitae per a optar a les places haurà d'aportar-se en el moment de la realització de l'entrevista i el test psicotècnic per aquelles candidatures que resulten preseleccionades, i no es prendrà en consideració la presentada amb posterioritat.  
El termini de presentació de candidatures serà de set dies naturals. El dia d'inici del còmput del dit termini serà el mateix dia de la publicació d'aquest anunci en el Diari Oficial de la Comunitat Valenciana.  
  
El procés de selecció discorrerà a través de les fases següents:  
Primera. Recepció de curriculum vitae i preselecció de candidatures  
  
Segona. Recepció de mèrits de les candidatures preseleccionades i comprovació del compliment de les bases.  
Tercera. Prova psicotècnica.  
Quarta. Entrevista personal  
Els successius anuncis que siguen procedents relatius a aquesta convocatòria es publicaran en la pàgina web de Vaersa.  
Observacions: les categories professionals requerides no estan afectades pel procediment d'acomiadament col·lectiu de 2014.  
No obstant això, de conformitat amb allò que s'ha acordat amb la mesa negociadora, tindran preferència d'accés als llocs de treball oferits aquells candidats/tes que, reunint els requisits expressats en les bases, hagen resultat afectats pel procediment d'acomiadament col·lectiu de Vaersa de 2014, els quals podran presentar voluntàriament la seua candidatura a través de la pàgina web de Vaersa www.vaersa.com durant el termini de recepció del curriculum vitae dalt esmentat.  
  
  
València, 6 de març de 2015.- El director general de Vaersa: José Aparicio Grau.